《郭有道先生知命录喜其摆落世尘去来自在真神》
宋代·郭印

高标百世可廉顽，喧处亡心心自閒。
小院客来风扫地，凉宵人静月窥关。
了知游戏梦蝴蝶，聊学逍遥歌泰山。
须信先生今未死，青冥鹤驾眇难攀。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。